Giselle Laronde

Giselle Jeanne-Marie Laronde-West (lahir 24 Oktober 1963) ialah seorang model dan ratu kecantikan Trinidad dan Tobago yang memenangi pertandingan kecantikan Miss World 1986. Giselle Laronde West menjadi wanita Trinidad dan Tobago pertama yang memenangi Miss World sepanjang sejarah, pada usia 23 tahun. Beliau menjadi wanita kedua dari negara tersebut yang memenangi pertandingan kecantikan antarabangsa, selepas Janelle Commissiong yang berjaya menjadi Miss Universe 1977. Pertandingan ini diadakan di London, England.

Kehidupan selepas Miss World 
Setelah memenangi Miss World beliau menggunakan wang hadiah untuk belajar di Kolej Goldsmith, Universiti London di mana beliau melengkapkan ijazah dalam bidang sosiologi dan Komunikasi. Laronde-West dianugerahkan Chaconia Medal dan memiliki sebuah pesawat BWIA yang dinamakan sempena beliau. Beliau berkahwin dengan Heathcliff West dan dikurniakan dua anak lelaki, Kye West dan Kristof yang sebelum ini belajar di Fatima College. Beliau terus tinggal di tanah airnya Trinidad & Tobago di mana beliau menjadi Pengurus Komunikasi Korporat di Angostura Ltd.

Rujukan 

Kelahiran 1963
Orang hidup
Pemenang Miss World